මාස දෙකක කාලයක සිට 14 හැවිරිදි දියණිය නිවසින් අතුරුදන්ව ඇතැයි ඇයගේ පියා නාඋල පොලිසියට පැමිණිල්ලක් සිදුකර තිබෙනවා.2017 - 02 - 07 වන දින නාඋල පොලිසියට සිදුකර ඇති පැමිණිල්ලට අනුව පැමිණිල්ල සිදුකල දින උදෑසන 7.30ට  පමණ පිළිහුඩුගොල්ල පාසලට යමින් සිටිය දී රතු පැහැති ත්‍රිරෝද රථයකින් දැරිය පැහැරගෙන ගොස් ඇති බවටයි සඳහන් කර ඇත්තේ.පොලිසිය විසින් සිදුකර ලද පරික්ෂණවලට අනුව දැරිය පදිංචි වී සිටි නිවසට යාබදව සිටි 39 හැවිරිදි විවාහක පුද්ගලයෙක් ද ප්‍රදේශයෙන් අතුරුදන්වී ඇති බව ද අනාවරණය කර ගෙන තිබෙනවා.සැකකරු සහ පැහැරගන්නා ලද දැරිය දිවයිනේ ප්‍රදේශ රැසක ජීවත්ව ඇති බවට පොලිසියට තොරතුරු ලැබී තිබෙනවා.නාඋල පොලිස්ථානාධිපති සුගත් බණ්ඩාර විජේසුන්දරගේ උපදෙස් පරිදි ළමා හා කාන්තා කාර්යාංශයේ ස්ථානාධිපතිනි මොරගොල්ල මහත්මිය ඇතුළු විශේෂ පොලිස් කණ්ඩායමක් දැරිය සොයා පරික්ෂණ ආරම්භ කළා.මීට අමතරව මෙහි පලවන ඡයාරූපයේ සිටින පාසල් දැරිය දුටු  ඕනෑම අවස්ථාවක ලඟම පොලිසිය දැනුවත් කරන ලෙස පොලිසිය මහජනතාවගෙන් ඉල්ලීමක් කරනවා.ඡායාරූප - නාඋල, ඉන්දික අරුණ කුමාර